CELEX: 62012TN0035
Language: et
Date: 2012-01-16 00:00:00
Title: Kohtuasi T-35/12: 16. jaanuaril 2012 esitatud hagi — Icelandic Group UK versus komisjon

10.3.2012   
            
            
               ET
            
            
               Euroopa Liidu Teataja
            
            
               C 73/29
            
         16. jaanuaril 2012 esitatud hagi — Icelandic Group UK versus komisjon
   (Kohtuasi T-35/12)
   2012/C 73/58
   Kohtumenetluse keel: inglise
   
      Pooled
   
   
      Hageja: Icelandic Group UK Ltd (Grimsby, Ühendkuningriik) (esindaja: Barrister V. Sloane)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 15. novembri 2011. aasta otsuse K(2011) 8113 lõplik artikli 1 lõige 2, milles järeldatakse, et imporditollimaksude tagasimaksmine ei ole konkreetsel juhul õigustatud (asi 04/2010), ja
            
         
               —
            
            
               mõista hageja kohtukulud ja muud käesoleva asjaga seotud kulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et rikuti olulisi menetlusnõudeid ja komisjoni määruse 2454/93/EMÜ (1) artiklit 906a, kuivõrd kostja ei arvestanud hageja kaitseõigustega menetluses, mis päädis vaidlustatud otsuse artikli 1 lõike 2 vastuvõtmisega, kuna võeti vastu otsus, mis mõjutas hageja õigusi vastupidiselt, andmata talle ebasoodsa otsuse alusel õigust olla ära kuulatud, nimelt ära kuulata hageja arvamust, et Ühendkuningriigi ametiasutused tegid vea seoses impordiga 1. detsembrist 2006 kuni 24. juulini 2007.
            
         
               2.
            
            
               Teine väide, et tehti ilmne hindamisviga ja rikuti nõukogu määruse (EMÜ) nr 2913/92 (2) artikli 220 lõike 2 punkti b, artiklit 236 ja/või artiklit 239, kuna:
               
                           —
                        
                        
                           kostja tegi ilmse hindamisvea, kui ta järeldas, et tollimaksu tagasimaksmise tingimused nõukogu määruse (EMÜ) nr 2913/92 kohaselt ei olnud käesoleval juhul täidetud. Täiesti väär on kostja hinnang, et Ühendkuningriigi ametiasutused ei olnud teinud viga seoses impordiga 1. detsembrist 2006 kuni 24. juulini 2007;
                        
                     
                           —
                        
                        
                           lisaks ja teise võimalusena tegi kostja ilmselge hindamisvea, kui ta järeldas, et nõukogu määruse (EMÜ) nr 2913/92 artiklis 239 sätestatud tagasimaksmise tingimused ei olnud täidetud. Ilmselgelt väär on kostja hinnang, et käesoleva juhtumi asjaolud ei näita eriolukorda artikli 239 tähenduses.
                        
                     
         
      (1)  Nõukogu 2.juuli 1993. aasta määrus (EMÜ) nr 2454/93, millega kehtestatakse ühenduse tolliseadustiku rakendussätted (EÜT 1993 L 253, lk 1).
   
      (2)  Nõukogu 12. oktoobri 1992. aasta määrus (EMÜ), millega kehtestatakse ühenduse tolliseadustik (EÜT 1992 L 302, lk 1).